وهبت عمرى

وهبت عمرى اغنيه مصريه غناها الشيخ امام

 كلمات 
وهبت عمرى للأمل ولا جاشى

و غمرت غيطى بالعرق ما عطاشى

ورعيت لمحبوبى هواه ما رعاشى

و الليل عليا طويل

و انا العليل

موجود دوا بس الطبيب ما رضاشى

والصبر فين ؟

الصبر فين يا سنين طوال و ليالى

عينى علا الجمل الأصيل العالى

لمّا ينخ بحمل من احمالى

لكن فى كل صباح

بانسا الجراح

و انقش بفاسى ع الغيطان موالى

يا ليل يا عين

يا ليل يا عين يا ارض يا معزوقه

يا كاشفه من شوقك خطوط مشقوقه

لما حضنتك و البذور مرشوقه

غنيت و فى المغنا فرضى للسمرا ارضى

هيا اللى باقيه ع الزمن معشوقه

و العشق زين

العشق زين بس الهموم سبّاقه

و الشوف حديد بس الغيوم خنّاقه

و الانتظار للوعد نار حرّاقه

امتا تطول العيدان دا من زمان

مشتاق انا و الحلوه مش مشتاقه

و الذل شين

الذل شين و الأرض بنت عفيه

يوم الحصاد و عروسه متحنيه

لو شفتها بالقمح متغطيه

ها افرش عبايتى و اقابل

ام السنابل

و ها اضم املى بعد شوق بعينيا

و بالإيدين المعروقين يا مناجل

أطوى ضلامى بالصباح العاجل

و انزل بشومتى ع الغراب الحاجل

ويا يبئا شغل و غنا

طول السنه

يا تبئا ثوره فى البلاد و مراجل

و الوعد دين

الوعد دين

مصادر

تصنيف:الشيخ امام
تصنيف:اغانى الشيخ امام
تصنيف:اغانى باللغه المصريه
تصنيف:كلمات اغانى